b'\n_START_ARTICLE_\nSopran\n_START_PARAGRAPH_\nSopran je najvi\xc5\xa1ji \xc5\xbeenski in otro\xc5\xa1ki glas._NEWLINE_Tonski obseg teh pevcev sega ve\xc4\x8dinoma od b do c\xe2\x82\x83. V 17. in 18. stoletju je bil to tudi glas kastratov._NEWLINE_V glasbeni literaturi zasledimo tudi tone f\xe2\x82\x83 (Mozart: opera \xc4\x8carobna pi\xc5\xa1\xc4\x8dal; arija Kraljice no\xc4\x8di) ali vi\xc5\xa1je (Jacques Offenbach: opera Hoffmanove pripovedke). Do tam sega tako imenovani koloraturni sopran. Glede na barvo glasu in njegove izrazne zna\xc4\x8dilnosti delimo \xc5\xbeenske sopranske glasove \xc5\xa1e na dramski in lirski sopran._NEWLINE_Izraz sopran je povezan tudi z imenovanjem posameznih najvi\xc5\xa1jih glasbenih instrumentov, ki spadajo v dru\xc5\xbeine glasbil (npr. sopranski saksofon, sopranska blokflavta, sopranska pozavna itd.)'